### 8.      Sara Kjær og andre belægningsprojekter i byområder i 2017

**Åbent**

Sagsnr.: 326-2016-59092       J.nr.: 05.01.02           Dokumentnr.:
326-2016-400165

**Sagstype**

Drøftelse.

**Resume og sagens baggrund**

Der gives en kort status i forhold til asfaltarbejder i
byområder 2016, og der ønskes en drøftelse af principper og ønsker til asfalt-
og belægningsprojekter i 2017. På investeringsoversigten for 2017 er der afsat
10 mio. kr. til ekstraordinær vejvedligeholdelse i byområder. Herudover kan der
af midler til vejvedligeholdelse på investeringsoversigten 2017 afsættes 6-7
mio. kr. til belægningsarbejder i byområder.

**Indstillinger**

Chefen for Vej, Ejendom og Affald indstiller, at sagen
drøftes.

**Behandling**

Teknik- og Miljøudvalget.

**Sagsfremstilling**

*Status for asfaltarbejder i byområder 2016.*

I bilag 1 fremgår den aktuelle status for de asfaltarbejder,
der blev udbudt i 2016. Det fremgår af bilaget, at flere af projekterne er
overført til udførelse i foråret 2017, da der i forbindelse med arbejderne
skulle tages højde for ledningsarbejder med videre. Der er projekter for ca.
7,6 mio. kr., hvoraf nogle er medfinansieret af andre parter. Derudover skal
tillægges eventuelt ekstraarbejder, rådgiveromkostninger og egne timer. Det
samlede råderum var ca. 8.3 mio.

*Bemærkninger til listen:*

På listen i Bilag 1 er følgende strækninger udsat eller
udgået:

1. Poul Ravn
Nikolai Henriksen. Udsat til 2017. Afklaring.

2. Valentin
Nikolai Henriksen, sti. Udføres ikke, da det er en del af funktionskontrakten.

3. [adresse], Kalundborg.
Udsat til 2017, Kalundborg Forsyning skal renovere vandledning på dele af
[adresse]

4. Østre
Havnevej, Cykelsti og asfaltfortov. Udsat til 2017, Kalundborg Forsyning skal
jfr. ovenstående renovere vandledning på [adresse]

5. Højgårdsvej
og [adresse]. Udsat til 2017, Privat fællesvej, afventer godkendelse
hos lodsejere mv.

6. [adresse],
rundkørsel Snertinge. Udsat til 2017. Afventer kantstensarbejder i midter-ø.

7. Egevej
og [adresse], [adresse]. Udsat til 2017. Afventer færdiggørelse af ledningsarbejde.

8. Årbyvej.
Udsat til 2017. Der er renoveret fjernvarmeledning på strækningen. [adresse]
er afsluttet, men det tilrådes, at ledningsgrave henligger vinteren over således,
at trafikken efterkomprimerer dem inden udlægning af slidlag.

9. Snæbumgårdsvej.
Udsat til 2017. Afventer færdiggørelse af ledningsarbejde. Laura Toft
er gennemført.

10. [adresse]
[adresse]. Tilbud er indhentet som ekstraarbejde. Er pt. udsat til 2017.

11. Tejs Bach
[adresse], sti. Er udsat til 2017. Afventer rødt asfalt.

De resterende strækninger på listen er enten udført, eller
mangler mindre ting i forhold til endelig færdiggørelse og/eller
mangelafhjælpning.

*Drøftelse af principper og ønsker til asfalt- og
belægningsprojekter 2017:*

På investeringsoversigten 2017 er der afsat 10 mio. kr. til
ekstraordinær vejvedligeholdelse i byområder under forudsætning af, at det
samlede anlægsniveau på landsplan kan holdes indenfor det aftale niveau.
Herudover er der på investeringsoversigten for 2017 afsat 17.771.000 kr. til
vejvedligeholdelse (incl. funktionskontrakten), hvoraf de 6-7 mio. kr. forventes
anvendt til asfaltarbejder i byområder.  Det resterende beløb fordeler sig
således: 8,274 mio. kr. til funktionskontrakten, 1,034 til ekstraarbejder og
1,326 mio. kr. til kantarbejder og tilsyn i forbindelse med
funktionskontrakten.

Det igangværende arbejde med vejkapitalanalysen for
byområder forventes først færdig i marts 2017 og kan således ikke som helhed
indgå som prioriteringsgrundlag for asfaltarbejder 2017. Der foreligger dog pt.
en vurdering af afstribningssituationen i byområderne, som viser et efterslæb
med afstribning.

I forbindelse med udbud af belægningsopgaverne i 2017 er der
indgået en rådgiveraftale med henblik på udbud og tilsyn for en entreprisesum
på ca. 16 mio. kr. ex. moms. Belægningsarbejderne forventes at omfatte asfalt
på veje og pladser samt renoveringer af kantsten og fortove. I udbuddet tænkes
også indarbejdet en rammeaftale for belægningsarbejder som følge af den
kommunale "Få det nu fixet" pulje som er afsat i 2017. Rådgiver kan
eventuelt involveres i beskrivelse/tilsynsopgaver af de enkelte projekter under
puljen, men også kommunens Entreprenørservice kan involveres i projekter under
puljen.

I Bilag 2 er der vist en projektliste fra prioriteringen af
2016 projekter. I Bilag 3 er der vist det seneste udtræk af kommunens
vejdatabase. Heri fremgår en lang række veje, som teoretisk set står til at få
nyt slidlag. Det med rødt markerede er løbende registreringer fra ønskelisten
(eks. fortove og stier). Det med gult markerede er strækninger, som giver god
mening at udføre, enten fordi dele af strækningen er blevet asfalteret eller
tilstøder op til en strækning, som er asfalteret.

Så godt, som det nu har kunnet lade sige gøre, er i Bilag 4
en foreløbig oversigt over forskellige pladser, som ejes af kommunen, men som
har forskellige forvaltninger som administratorer.

Oversigterne kan blandt andet danne grundlag for en
drøftelse af konkrete prioriteringer. Udover ovennævnte tænkes prioritering af
projekter foretaget således, at der bliver en passende geografisk fordeling
imellem kommunens byområder og en passende fordeling mellem veje, pladser og fortove.
I den forbindelse kunne det eventuelt være relevant at drøfte konkrete ønsker
til fordelingen. Den 6. januar 2017 afholdes ledningsejermøde, og en
prioritering af strækninger kan påvirkes af forskellige ledningsaktiviteter.

På baggrund af udvalgets drøftelse vil der i januar 2017
blive fremlagt et forslag til en samlet beslutning af belægningsprojekter i
byområder i 2017 og frigivelse af anlægsbevilling hertil.

**Økonomiske konsekvenser**

Ingen økonomiske konsekvenser

**Bilag**

|  |  |
| --- | --- |
| Bilag 1 Asfalt- og belægningsprojekter 2016 | 326-2016-413631 |
| Bilag 2 Oversigt over forslag til asfalt- og fortovsarbejder 2016(bilag 1 i tidligere sag) | 326-2016-72993 |
| Bilag 3 Rosyudtræk\_Restbrugstid 2002-2039 | 326-2016-413720 |
| Bilag 4 Pladser foreløbig oversigt | 326-2016-414734 |